गुरुवार को एसपी कार्यालय पहुंचे सुखराम एडु ने कहा कि बेटे अजय को 28 जनवरी की रात गांव के ही सुमेर पिता मनोहर, रामप्रसाद किशोर, मनोहर बाल्या सभी जाति कहार ने कीटनाशक पिलाया है। करही थाने पर शिकायत की लेकिन पुलिस ने मामला दर्ज नहीं किया। घटना के समय वह परिवार सहित अपनी बेटी की सगाई के लिए ग्राम सुलगांव गए हुए थे। अजय घर पर अकेला था। रात करीब 1.30 बजे अजय ने उन्हें मोबाइल पर इसकी जानकारी दी, इसके बाद मोबाइल बंद हो गया। अजय को बेहोशी की हालत में खेड़ीघाट के निजी अस्पताल में भर्ती किया, जहां अभी भी उसकी हालत नाजुक बनी हुई है। एएसपी ने परिजनों को मामले में जांच कर उचित कार्रवाई का आश्वासन दिया।